24/12/2009 | Administración LocalMunicipal
Cambre
Aprobación defininitiva de acordo de imposición e ordenación de taxas e maila súas Ordenanzas fiscais

anuncio Aprobación definitiva de acordo de imposición e ordenación de taxas e maila súas ordenanzas fiscais O Concello de Cambre en sesión ordinaria do Pleno da corporacion de 29 de outubro de 2009 acordou aprobar provisionalmente para o exercicio 2010 e seguintes a imposición e ordenación da taxa pola utilización privativa ou aproveitamento especial do dominio público local polas empresas subministradoras de servizos de telefonía móbil e da taxa por aproveitamento especial da vía pública con caixeiros automáticos, adosados aos edificios e con acceso directo dende a vía pública, e acordou aprobar provisionalmente a ordenanza fiscal número 21 reguladora da taxa pola utilización privativa ou aproveitamento especial do dominio público local polas empresas subministradoras de servizos de telefonía móbil e a ordenanza fiscal número 22 reguladora da taxa por aproveitamento especial da vía pública con caixeiros automáticos, adosados aos edificios e con acceso directo dende a vía pública Exposto ao público durante trinta días, presentáronse alegacións que foron resoltas en sesión do Pleno da corporación de data 21 de decembro de 2009, desestimando as mesmas, e aprobando con caracter definitivo para o exercicio 2010 e seguintes os referidos acordos de imposición e ordenación de taxas, así como de aprobación das mencionadas ordenanzas fiscais, o texto integro das cales se transcribe a continuación para dar cumprimento ao disposto no artigo 17.4 do Real decreto lexislativo 2/2004: ORDENANZA FISCAL REGULADORA DA TAXA POLA UTILIZACIÓN PRIVATIVA OU APROVEITAMENTO ESPECIAL DO DOMINIO PÚBLICO LOCAL POLAS EMPRESAS SUBMINISTRADORAS DE SERVIZOS DE TELEFONÍA MÓBIL Artigo 1º.- Fundamento e natureza En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello establece a Taxa pola utilización privativa ou aproveitamento especial do dominio público local polas empresas subministradoras de servizos de telefonía móbil, que se rexerá pola presente Ordenanza fiscal, as normas da cal atenden ao prevido nos artigos 57, 20 e 24.1 do citado Real decreto lexislativo 2/2004, do 5 de marzo, polo que se aproba a texto refundido da Lei reguladora das facendas locais.1.- Constitúe o feito impoñible da taxa o goce da utilización privativa, ou os aproveitamentos especiais constituídos no solo, subsolo ou voo das vías públicas municipais, a favor de empresas ou entidades explotadoras ou prestantes de servizos de telefonía móbil, que utilizan o dominio público para prestar estes servizos.2.- O aproveitamento especial do dominio público producirase sempre que para a prestación do servizo de subministración déban utilizarse antenas, instalacións ou redes que materialmente ocupan o solo, subsolo ou voo das vías públicas municipais, con independencia de quen sexa o titular daquelas.3.- O pago da taxa regulada nesta ordenanza supón a exclusión expresa da exacción doutras taxas derivadas da utilización privativa ou o aproveitamento especial constituido no solo, subsolo e voo das vías públicas municipais, necesarios para a prestación dos servizos de subministro de interes xeral.1.- Son suxeitos pasivos desta taxa, en concepto de contribuíntes, as persoas físicas e xurídicas, así como as entidades a que se refire o artigo 35.4 da Lei Xeral Tributaria, que sexan explotadoras de servizos de telefonía móbil que afecten á xeneralidade ou a unha parte importante do vecindario, e que utilicen ou aproveiten especialmente o dominio público local, en beneficio particular, con independencia de quen sexa o titular das correspondentes instalacións ou redes. Para estes efectos, inclúense entre as empresas explotadoras dos devanditos servizos as empresas distribuidoras e comercializadoras deles.2.- Responderán solidariamente da débeda tributaria as persoas ou entidades a que se refire o artigo 42 da Lei Xeral Tributaria.3.- Responderán subsidiariamente da débeda tributaria os administradores de feito ou de dereito das persoas xurídicas, os integrantes da administración concursal, e os liquidadores de entidades ou sociedades en xeral, nos supostos e co alcance que sinala o artigo 43 da Lei Xeral Tributaria.1.- Cando a utilización privativa ou o aproveitamento especial leve aparellada a destrución ou deterioro do dominio público local, o beneficiario, sen prexuízo do pagamento da taxa a que houber lugar, estará obrigado ó reintegro do custe total dos respectivos gastos de reconstrución ou reparación e ó depósito previo do seu importe.2.- Se os danos foran irreparables, os suxeitos pasivos indemnizarán ó Concello en contía igual ó valor dos bens destruídos ou ó importe do deterioro dos danados.3.- O Concello non poderá condonar, total nin parcialmente, as indemnizacións e reintegros ós que se refiren os apartados anteriores.1.- Para determinar a contía da taxa por utilización privativa ou aproveitamento especial do dominio público municipal por parte dos servizos de telefonía móbil, aplicaranse as seguintes fórmulas de cálculo: A base impoñible, deducida da estimación do aproveitamento especial do dominio público polo servizo de telefonía móbil calcularase: BI = Cmf * Nt + (0,95(NH) * Cmm) Sendo: Cmf = Consumo telefónico medio estimado, en líñas de telefonía fixa, por chamadas procedentes de teléfonos móbiles. Su importe para o exercizo 2010 será o resultado de dividir la facturación por telefonía móbil dirixida á rede nacional entre o número de liñas de telefonía fixa, segundo os datos obtidos do Informe Anual da Comisión do Mercado das Telecomunicacións. O seu importe é de 58,9 euros. Nt = Número de teléfonos fixos instalados no Municipio. Será resultado de aplicar ó número de habitantes do Concello de Cambre a taxa de penetración da telefonía fixa sobre a poboación, segundo os datos obtidos do Informe Anual da Comisión do Mercado das Telecomunicacións, que é de 10.062 0,95 = Coeficiente redutor estimativo que recollería a penetración da telefonía móbil entre a poboación empadroada no termo municipal de Cambre. NH = Número de habitantes empadroados no Municipio de Cambre a 1 de xaneiro de 2008 é de 22.900 persoas, última cifra oficial aprobada. Cmm = Consumo medio telefónico estimado por teléfono móbil. Será resultado de dividir os ingresos totais por telefonía móbil entre o número de teléfonos móbiles, segundo os datos obtidos do Informe Anual da Comisión do Mercado das Telecomunicacións, e que é de 279,10 euros/año. B. I= 58,9*10.062+ ((0,95*22.900)*279,10)= 592.651,8+6.071.820,5= 6.664.472,3 A cota básica global determínase aplicando o 1,4 por 100 á base impoñible: QB = 1,4% s/ BI QB= 1,4%*6.664.472,3= 93.302,61 A cota tributaria por operador determínase aplicando o coeficiente atribuíble a cada un á cota básica global: Cota tributaria/operador = CE * QB Sendo: CE = coeficiente atribuíble a cada operador, segundo a súa cota de participación no mercado, en función das liñas contratadas, relativo ó ano en curso, publicada por la CMT Para o ano 2010 o valor de CE e a cota trimestral a satisfacer por cada operador son as seguintes: Non se concederán máis exencións ou bonificacións que as expresamente previstas nas Leis ou as derivadas de tratados internacionais. Artigo 7º. Devengo e periodo impositivo. A presente taxa ten naturaza periódica, devengándose o primeiro día do periodo impositivo, que coincidirá co ano natural, salvo os supostos de inicio ou cesamento na utilización ou aproveitamento especial do dominio público local necesario para a prestación do servizo, casos en que procederá aplicar o prorrateo trimestral, conforme ás seguintes regras: a) Nos supostos de altas por inicio de actividade, liquidarase a cota correspondente aos trimestres que restan para finalizar o exercicio, incluído o trimestre en que ten lugar a alta. b) En caso de baixas por cesamento de actividade, liquidarase a cota que corresponda aos trimestres transcorridos dende o inicio do exercicio, incluíndo aquel en que se orixina o cesamento.1.- O Concello practicará as liquidacións definitivas das cotas trimestrais previstas no artigo 5 desta ordenanza que serán notificadas ao suxeito pasivo, que ingresará o importe da débeda tributaria nos prazos establecidos na Lei 58/2003, do 17 de decembro xeral tributaria.2.- Outras empresas prestadoras de servizos de telefonía móbil presentarán declaración en base aos parámetros establecidos no artigo 5 e tendo en conta o período de prestación efectiva dos servizos durante o ano 2010.3.- Unha vez concluido o exercizo 2010 os suxeitos pasivos que probaran, en base a datos oficiais, que a súa participación neste período diferira da porcentaxe aplicada aos efectos do cómputo da taxa regulada na presente ordenanza, poderán solicitar a regularización procedente. En todo o relativo á cualificación das infraccións tributarias así como á determinación das sancións que polas mesmas correspondan en cada caso, aplicarase o réxime establecido na Lei xeral tributaria e nas disposicións que a complementen e desenvolvan. As ordenanzas fiscais dos exercizos futuros poderán modificar o valor dos parámetros Cmf, Cmm, NH, Nt, NH se así procede. Se non se modifica a presente ordenanza, continuarán sendo de aplicación os parámetros establecidos para o exercizo 2010. Se a presente ordenanza debe ser aplicada despois do 2010, as referencias a este ano, contidas nos artigos 5 e 8, entenderánse realizadas respecto a cada un dos exercizos nos que se aplique a ordenanza. ORDENANZA FISCAL REGULADORA DA TAXA POR APROVEITAMENTOS ESPECIAIS DA VÍA PÚBLICA CON CAIXEIROS AUTOMÁTICOS, ADOSADOS AOS EDIFICIOS E CON ACCESO DIRECTO DENDE A VÍA PÚBLICA En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba a texto refundido da Lei reguladora das facendas locais, e artigo 331 da Lei 5/1997, do 22 de xullo, da Administración local de Galicia, este Concello establece a Taxa por aproveitamentos especiais da vía pública con caixeiros automáticos adosados aos edificios e con acceso directo dende a vía pública, que se rexerá pola presente Ordenanza fiscal, as normas da cal atenden ó prevido nos artigos 57 e 20.3 do citado Real decreto lexislativo 2/2004, do 5 de marzo, polo que se aproba a texto refundido da Lei reguladora das facendas locais. Constitúe o feito impoñible da taxa os aproveitamentos da vía pública e terreos de dominio público, con caixeiros automáticos e demais aparatos de que se serven as entidades financeiras para prestar os seus servizos, achegados aos edificios, por implicar un aproveitamento especial da vía pública ou unha especial intensidade de uso da mesma, en caso de goce de espazos sen pechar, abertos ó uso público. A Ordenanza non será de aplicación ós casos de caixeiros e máquinas sitas en espazos delimitados por elementos permanentes de peche.1.- Son suxeitos pasivos desta taxa, as persoas físicas e xurídicas, así como as entidades a que se refire o artigo 35.4 da Lei xeral Tributaria, beneficiarias da utilización privativa ou aproveitamento especial do dominio público ou a quen afecte ou beneficie, persoalmente ou nos seus bens, os servizos ou actividades públicos que constitúan o seu feito impoñible e en calquera caso, a entidade financeira titular do caixeiro automático.2.- Responderán solidariamente da débeda tributaria as persoas ou entidades a que se refire o artigo 42 da Lei Xeral Tributaria.3.- Responderán subsidiariamente da débeda tributaria os administradores de feito ou de dereito das persoas xurídicas, os integrantes da administración concursal, e os liquidadores de entidades ou sociedades en xeral, nos supostos e co alcance que sinala o artigo 43 da Lei Xeral Tributaria. Non se concederán máis exencións ou bonificacións que as expresamente previstas nas Leis ou as derivadas de tratados internacionais. A contía da taxa regulada nesta ordenanza será: Por unidade de caixeiro automático ao ano: 80 euros. A presente taxa ten naturaza periódica, devengándose o primeiro día do periodo impositivo, que coincidirá co ano natural, salvo os supostos de inicio ou cesamento na utilización ou aproveitamento especial do dominio público local necesario, casos en que procederá aplicar o prorrateo trimestral, conforme ás seguintes regras: a) Nos supostos de altas por instalación dun novo caxeiro automático ou máquina, liquidarase a cota correspondente aos trimestres que restan para finalizar o exercicio, incluído o trimestre en que ten lugar a alta. b) En caso de baixas por eliminación do caixeiro automático ou máquina, liquidarase a cota que corresponda aos trimestres transcorridos dende o inicio do exercicio, incluíndo aquel en que se orixina o cesamento. En todo caso establécese a obriga de declarar de forma fehaciente, ante a administración municipal a instalación e a desinstalación do caixeiro automático ou máquina. O aproveitamento entenderase prorrogado mentres non se presente baixa debidamente xustificada polo interesado. A tal fin, os suxeitos pasivos deberán presentar a oportuna declaración no prazo dun mes seguinte a aquel no que se retire a instalación. O Concello practicará dentro do primer semestre do ano, ou no momento de producirse a instalación dun novo caixeiro, as liquidacións definitivas da cota anual prevista no artigo 5 desta ordenanza que serán notificadas ao suxeito pasivo, que ingresará o importe da débeda tributaria nos prazos establecidos na Lei 58/2003, do 17 de decembro xeral tributaria. En todo o relativo á cualificación das infraccións tributarias así como á determinación das sancións que polas mesmas correspondan en cada caso, aplicarase o réxime establecido na Lei xeral tributaria e nas disposicións que a complementen e desenvolvan. As anteditas ordenanzas fiscais, comezarán a aplicarse a partir do día 1 de xaneiro do ano 2010, e manteránse vixentes ata a súa modificación ou derrogación expresa. Contra estes acordos, os interesados poderán interpoñer recurso contencioso-administrativo no prazo de dous meses contados dende o día seguinte ó da publicación dos mesmos no boletín oficial da provincia. Cambre, 21 de decembro de 2009 O Alcalde Antonio Varela Saavedra